โคมไฟส่องสว่างหลอด LED ดับทุกดวงตลอดแนวทั้งสะพาน บนสะพานลอยรถข้ามแยก พระรามที่ 3 ตัดกับทางขึ้นสะพานภูมิพล (แยกวงแหวนอุตสาหกรรม) ตามแนว ถ.พระรามที่ 3 ฝั่งขาเข้า (เริ่มดับ เมื่อ 16 พ.ย. 65) 
.
โดยในระบบ TraffyFondue เลขที่ 2023-3HBBXE ได้ตอบกลับมาเมื่อ 14 มี.ค. 2566 ความว่า “สำนักการโยธา กทม. พิจารณาแล้ว บริเวณร้องเรียนดังกล่าว อยู่ระหว่างดำเนินการตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 ปัจจุบันอยู่ในขั้นตอนการจัดทำราคากลาง” ซึ่งปัญหาในจุดนี้ พึ่งมีการเปลี่ยนโคมไฟเป็น LED ได้ไม่นานเกิน 1 ปี สมควรที่จะยังอยู่ในการประกันผลงานของผู้รับเหมาติดตั้ง ดังนั้น ควรจะแก้ไขได้ในเร็ววัน ไม่ต้องรอประกวดราคาใหม่ หรือหาผู้รับเหมารายใหม่แต่อย่างใด 
.
ซึ่งปัญหานี้ ได้เคยแจ้งผ่าน TraffyFondue 5 ครั้งแล้ว ครั้งที่ 1 เลขที่ 2022-FZVCDL เมื่อวันที่ 27 พ.ย. 65 ครั้งที่ 2 เลขที่ 2022-3LNMM6 วันที่ 11 ธ.ค. 65 ครั้งที่ 3 เลขที่ 2023-3M7E6N เมื่อวันที่ 9 ม.ค. 66 ครั้งที่ 4 เลขที่ 2023-32P7CL วันที่ 31 ม.ค. 66  ครั้งที่ 5 เลขที่ 2023-3HBBXE วันที่ 18 ก.พ. 66 แต่ผ่านมานานร่วม 5 เดือนแล้ว ปัญหายังไม่มีหน่วยงานใดเข้ามาแก้ไข